als_Latn dik_Latn sag_Latn
Plagosi me armë zjarri prindërit e ish-të fejuarës, arrestohet 24-vjeçari
- 5354 Lexime
- (12:33 , 05/01/2015)
- 2 Komente
SHKODER – Policia e Shkodrës ka vënë në pranga 24-vjeçarin Mikel Thani, i akuzuar për plagosjen e prindërve të ish-të fejuarës së tij dhe mbesës së tyre të mitur. Burime zyrtare nga policia bëjnë të ditur se 24-vjeçari është arrestuar në banesën e tij, në fshatin Plan të Shkodrës, ndërsa ju sekuestrua në cilësinë e provës materiale edhe një automatik, që dyshohet se është përdorur për kryerjen e krimit. Mësohet se Mikel Thani rezulton person me precedentë penale, pasi është dënuar më parë për disa vepra penale kundër jetës dhe shëndetit.
“Pas një pune të mirëorganizuar nga efektivët e D.P.Q.Shkodër, në bashkëpunim me Komisariatin e Policisë Shkodër, është bërë e mundur kapja dhe ndalimi i shtetasit Mikel Thani, vjeç 24, banues në Shkodër, i dënuar më parë për disa vepra penale kundër jetës dhe shëndetit. Kapja e këtij shtetasi është bërë në banesën e tij në fshatin Plan, komuna Pult, Shkodër, ku në momentin e ndalimit ju gjet dhe një armë zjarri automatik me një karikatore me fishekë, e cila mendohet se është përdorur nga ky shtetas në ngjarjen e datës 30.12.2014. Ky shtetas ka qenë person i shpallur në kërkim nga D.P.Q.shkoder me shkrese “Extrakt”, date 30.12.2014, si autor i dyshuar për veprën penale të “Vrasjes ne rrethana të tjera cilësuese mbetur ne tentative” dhe “Armëmbajtje pa leje”, parashikuar nga neni 79/ë -22 e 278/5 te Kodit Penal, pasi me date 30.12.2014, ne lagjen “Guerile”, qyteti Shkodër, pas një konflikti për motive të dobta me shtetasin L. G., ka qëlluar me armë zjarri në drejtim të banesës së këtij të fundit, ku si rezultat i të shtënave janë plagosur shtetasit V. G., B. G. dhe E. G. Nga ana jonë është bërë ekzekutimi i urdhrit të ndalimit të Prokurorisë Rrethit Gjyqësore Shkodër, pasi Gjykata e Rrethit Gjyqësore Shkodër me vendim nr. 04, date 03.01.2014 ka vendosur masën e sigurisë “Arrest në burg”, për veprën penale te parashikuar nga nenet 79/ë – 22 e 278/5 te Kodit Penal. Materialet në Prokurori”- thuhet në njoftimin e policisë.
Mbrëmjen e 30 dhjetorit, Mikel Thani ka plagosur me armë zjarri në banesën e tyre çiftin e bashkëshortëve Vat dhe Gjyste Guri, dhe mbesën e tyre të mitur E.G, 12 vjeç. Mësohet se Thani ka qenë një vit i fejuar me vajzën e familjes Guri, fejesë e cila më pas është prishur. Vat Guri nuk ka pranuar që vajza e tij të vijojë marrëdhënien me 24-vjeçarin, ndërsa ky i fundit nuk ka pranuar refuzimin duke qëlluar me breshëri automatiku në drejtim të banesës së tyre.
(er.nu/BalkanWeb)
Komente ( 2 )
-
uauuu,, arrestohet ne shtepine e tij dhe paska qen ne kerkim ahhaa,, lemeriiii
-
Nuk po shohim ndonje gje te re…kete pune kane keta perdite vrihen mes njeri tjetrit per budalleqe e deri per loje kalcetoje.Shkoder hesapi.
als_Latn glg_Latn unk als_Latn als_Latn als_Latn als_Latn dan_Latn als_Latn unk als_Latn unk als_Latn